Depresija (raspoloženje)
Depresija je stanje niskog raspoloženja i averzije prema aktivnostima što može dovesti do negativnih efekta na misli, ponašanje, emocije, pogled na svijet te tjelesno stanje osobe. Depresivne osobe se mogu osjećati tužno, anksiozno, prazno, bez nade, zabrinuto, bespomoćno, bezvrijedno, iritabilno, povrijeđeno ili nemirno. Mogu izgubiti interes za aktivnosti koje su im nekada bile ugodne; doživjeti gubitak apetita ili prejedanje; imati poteškoća sa koncentracijom, prisjećanjem detalja ili donošenjem odluka. Može doći do razmišljanja o samoubistvu ili pokušaja samoubistva. Nesanica, pretjerano spavanje, izmorenost, gubitak energije, bolovi ili problemi sa probavom koji su otporni na tretman mogu biti prisutni. Depresivno raspoloženje nije nužno psihijatrijski poremećaj. To je normalna reakcija na određene životne događaje, simptom određenih medicinskih stanja, te nuspojava određenih tretmana. Depresivno raspoloženje je također primarna odlika određenih psihijatrijskih sindroma kao što je klinička depresija.